Este diumenge es projectarà gratuïtament la pel·lícula 'César debe morir' en el Centre Cultural Mario Monreal
12 de gener 2023

![](/media/icwh3e0x/c_cesardebemorir.jpg?width=587&height=840)

El departament de Cultura de l'Ajuntament de Sagunt ha programat per a este diumenge, 15 de gener, la projecció de la pel·lícula italiana _César debe morir_ (_Cesare debe morire_). Un film de l'any 2012, dirigit per Paolo i Vittorio Taviani, que va guanyar l'Os d'Or a la millor pel·lícula en el Festival de Cinema de Berlín.

La pel·lícula _César debe morir_ està filmada en blanc i negre, i està protagonitzada per actors no professionals, convictes d'un penal de Roma. Relata el procés de realització de l'obra de teatre _Juli Cèsar_, de Shakespeare, per part dels convictes de la presó de Rebibbia, en un suburbi de Roma.

En este sentit, la pel·lícula comença a la presó de Rebibbia, una presó de màxima seguretat a Roma, on un grup de presos està representant l'obra _Juli Cèsar_, de Shakespeare. A continuació, retrocedix sis mesos en el temps, i mostra el procés d'assajos. L'obra serà un èxit, però hauran de passar mesos d'ansietat, tensió i esperança per a convertir els reclusos en actors de teatre. La pel·lícula plasma en forma de docuficció este procés en el qual es contraposen la llibertat de l'actor amb la captivitat de la presó.

La projecció tindrà lloc en el Centre Cultural Mario Monreal de Sagunt a les 19 h. Té una duració aproximada de 76 minuts, i l'entrada és gratuïta.

*   [](http://www.facebook.com/sharer.php?u=https://aytosagunto.es/va/actualitat/este-diumenge-es-projectarà-gratuïtament-la-pel-lícula-césar-debe-morir-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/este-diumenge-es-projectarà-gratuïtament-la-pel-lícula-césar-debe-morir-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-diumenge-es-projectarà-gratuïtament-la-pel-lícula-césar-debe-morir-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/este-diumenge-es-projectarà-gratuïtament-la-pel-lícula-césar-debe-morir-en-el-centre-cultural-mario-monreal/)